Komission asetus (EY) N:o 702/1999, annettu 31 päivänä maaliskuuta 1999, neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tuotantotukijärjestelmän osalta annetun asetuksen (EY) N:o 504/97 muuttamisesta



Virallinen lehti nro L 089 , 01/04/1999 s. 0026 - 0027



KOMISSION ASETUS (EY) N:o 702/1999, annettu 31 päivänä maaliskuuta 1999, neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tuotantotukijärjestelmän osalta annetun asetuksen (EY) N:o 504/97 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(1), sellaisena kuin se on viimeksi muutettuna asetuksella (EY) N:o 2199/97(2), ja erityisesti sen 4 artiklan 9 kohdan, sekä katsoo, että asetuksen (EY) N:o 2201/96 6 artiklan 3 kohdassa säädetään, että kunkin tuoteryhmän kiintiöt jaetaan jäsenvaltioille vuosittain edeltävien kolmen markkinointivuoden aikana vähimmäishinnoilla tuotettujen keskimääräisten määrien perusteella, Komission asetuksen (EY) N:o 504/97(3), sellaisena kuin se on viimeksi muutettuna asetuksella (EY) N:o 1590/98(4), 6 artiklan 1 kohdassa säädetään, että tomaattijalosteita koskevat ennakkosopimukset on tehtävä viimeistään kunkin vuoden 16 päivänä helmikuuta; jäsenvaltiot voivat jatkaa kyseistä määräaikaa 16 päivään maaliskuuta; kyseisen asetuksen 11 artiklan 4 kohdassa säädetään, että tuotantotukihakemuksen on oltava toimivaltaisilla viranomaisilla viimeistään kyseessä olevan markkinointivuoden 1 päivänä helmikuuta; asetuksen 17 artiklan 2 kohdassa säädetään, että jäsenvaltioiden on annettava kyseessä olevan markkinointivuoden lopulliset tiedot viimeistään kunkin vuoden 1 päivänä huhtikuuta, kutakin markkinointivuotta koskevat tiedot ovat saatavilla vasta 1 päivänä huhtikuuta; asetuksen (EY) N:o 2201/96 6 artiklan 3 kohdassa säädettyä jakoa ei näin ollen voida suorittaa riittävän ajoissa ennakkosopimusten tekemisen mahdollistamiseksi; on tarpeen siirtää toimivaltaisille viranomaisille jätettävän tukihakemuksen jättämisen määräaika kyseessä olevan markkinointivuoden 15 päivään joulukuuta, edellä mainitun mukautuksen vuoksi on tarpeen mukauttaa tähän uuteen tilanteeseen tietyt asetuksen (EY) N:o 504/97 säännökset ja erityisesti komissiolle toimitettavien markkinointivuoden lopullisten tietojen tiedoksiantopäivä sekä ennakkosopimusten allekirjoittamisen, jäsenvaltioiden toimivaltaisille viranomaisille toimituksen ja komissiolle tiedoksiantamisen määräpäivä, ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 504/97 seuraavasti: 1. Korvataan 6 artiklan 1 kohdan ensimmäinen alakohta seuraavasti: "1. Tomaattien osalta tehdään kunakin markkinointivuonna 7 artiklan 1 kohdassa tarkoitettuja sopimuksia edeltävä ennakkosopimus viimeistään kymmenentenä työpäivänä sen jälkeen, kun Euroopan yhteisöjen virallisessa lehdessä on julkaistu kunkin tuoteryhmän kiintiöiden jako jäsenvaltioille." 2. Korvataan 11 artiklan 4 kohta seuraavasti: "4. Persikka-, päärynä- ja tomaattijalosteiden osalta hakemus voidaan tehdä ainoastaan kerran markkinointivuodessa. Sen on oltava toimivaltaisilla viranomaisilla kunakin markkinointivuonna viimeistään - 15 päivänä joulukuuta tomaattijalosteiden osalta, - 1 päivänä helmikuuta persikka- ja päärynäjalosteiden osalta." 3. Korvataan 13 artiklan 1 kohdan - johdantokappaleessa ilmaisu "30 päivän marraskuuta" ilmaisulla "30 päivän lokakuuta", - b alakohdassa ilmaisu "25 päivää marraskuuta" ilmaisulla "25 päivää lokakuuta". 4. Korvataan 17 artiklan 2 kohdan johdantokappale seuraavasti: "2. viimeistään - 15 päivänä helmikuuta tomaattijalosteiden osalta, - 1 päivänä huhtikuuta persikka- ja päärynäjalosteiden osalta seuraavat tiedot:." 2 artikla Tätä asetusta sovelletaan markkinointivuodesta 1999/2000, lukuun ottamatta 1 artiklan 2 kohtaa, jota sovelletaan markkinointivuodesta 2000/2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä maaliskuuta 1999. Komission puolesta Franz FISCHLER Komission jäsen (1) EYVL L 297, 21.11.1996, s. 29. (2) EYVL L 303, 6.11.1997, s. 1. (3) EYVL L 78, 20.3.1997, s. 14. (4) EYVL L 208, 24.7.1998, s. 11.